Dario Campeotto

Dario Carlo Giacomo Campeotto (1939–2023) var en dansk sanger, skuespiller og underholder.

Bakgrunn og privatliv 
Campeotto ble født i Frederiksberg av italienske foreldre, Emma og Ernesto Campeotto, og han hadde to søstre. Hans far flyttet til Danmark i 1928 og jobbet som teknisk direktør for Fiat Danmark. I begynnelsen av 1960-årene flyttet foreldrene tilbake til Torino, der de kjøpte en vingård som fortsatt er i familiens eie. Hans tippoldeforeldre var svenske, het Larsson og utvandret til Italia, hvor de senere ble eiere av åtte marker – otto campi – Campeotto. Dario bodde de siste årene av sitt liv i Frederiksberg, men bodde i Torino i årene 1967–1973, der han drev en dansk kunstforretning. Fra 1963 til 1969 var han gift med Ghita Nørby, og sammen fikk de sønnen Giacomo (født i 1964), som er filminstruktør. Han giftet seg senere med Gertrud, og sammen fikk de barna Claudia og Filippo.

Karrière 
Han startet å opptre som tiåring, men det store gjennombruddet kom med seieren i Dansk Melodi Grand Prix i 1961 med sangen «Angelique». Bidraget endte på en femteplass i den internasjonale finalen, godt hjulpet av den norske juryen som ga ham åtte av ti stemmer. I kjølvannet av «Angelique» hadde Campeotto en rekke plateutgivelser, og han fikk en rekke roller i teater, operetter og film. Siden opptrådte han også som revyartist i blant andre Holstebro-revyen og Sans Souci i Kolding.

I Danmark ble han kjent som smørsanger og en sjarmerende og velkledd fyr. Dette gav grobunn for uttrykket «en Dario», som brukes om en sjarmør som håndterer både mote og kvinner.

Utvalgt filmografi 
 Eventyrrejsen (1960)
 Peters baby (1961)
 Han, hun, Dirch og Dario (1962)
 Flagermusen (film) (1966)
 Nyhavns glade gutter (1967)
 Flyvende farmor (2001)

Referanser

Eksterne lenker 
 
 

Danske sangere
Deltakere i Eurovision Song Contest
Personer fra København
Personer fra Frederiksberg